cyanic-selkie/wikianc huggingface dataset:
Det er makt i de fjollete hender
De første 30 sekundene kunne nok personer som ikke var fans av trioen ane fred og ingen fare. Mathisen/Teigen holder seg da som noenlunde til originaltekstens innhold, men så begynner de blant annet å ramse opp en del ølmerker. Mot slutten parodierer Mathisen en blanding av religiøs predikant (à la Aage Samuelsen) og hoppsport kommentator (sistnevnte à la Bjørge Lillelien).
Teigen fikk klar tale fra sin kristne far: «Jahn, dette er bare tull!»
«Det er makt i de fjollete hender» er også utgitt september 2000 på Rest of the best vol 2,5.
UKA på Blindern
UKA på Blindern er en studentfestival i Oslo som arrangeres i begynnelsen av vårsemesteret, hvert oddetallsår, av beboerne på Blindern Studenterhjem.
UKA på Blindern er en videreføring og utvidelse av arrangementet «Blindernrevyen», som startet opp i 1931. Blindernrevyen ble avholdt sporadisk mellom 1932 og 1958, og har vært avholdt hvert oddetallsår siden 1961. På 90-tallet ble UKA på Blindern inkludert i et nettverk med UKA i Trondheim, UKEN i Bergen og UKA i Ås – de fire studentukene med lengst tradisjoner i Norge. I 2003 tok hele festivalarrangementet navnet UKA på Blindern.
miniUKA
miniUKA arrangeres ved høstsemesterets start (august) i partallsår. Neste gang miniUKA arrangeres er fra 18. - 20. august 2014. Innholdsmessig kan arrangementet variere noe fra gang til gang, men en vanlig post på programmet er at studenterhjemmets kjellerpub, Billa Bar, er en av stoppene på det store Pub-til-Pub arrangementet på Blindern Campus. miniUKA arrangerer også et gratis utendørsarrangement (f.eks konsert) inne på Blindern Studenterhjem sin eiendom. I tillegg avholdes det en interndag med idrettsleker og talentshow som er forbeholdt beboerne ved studenterhjemmet.
Revysus
Revysus er en hyllest til Blindernrevyen. Tidligere revystjerner møtes for gjenskape de beste revynumrene fra Blindernrevyens historie til glede for de nåværende beboerne. Arrangementet avholdes i november før UKA.
UKEvorset
Lørdagen før UKA-festivalen sparkes i gang arrangeres det bandkonkurranse og fest som oppvarming til selve UKA. Vinneren av bandkonkurransen får spille under festivalen.
UKEballet
UKEballet arrangeres ca. en måned etter UKA av en ballkomité valgt av UKEstyret. UKEballet er en studentgalla for beboerne på «Bruket», for å feire en vel overstått festival og arbeidet som har blitt gjort i fellesskap. Før ballmiddagen utføres den tradisjonelle seremonien og utdelingen av Kalliopes orden. Dagen etter UKEballet, gjennomføres "Ballsøndagen" som innebærer Champagnefrokost, etterfulgt av "Bar-til-Bar" rundt om i hovedstaden. Dagen avsluttes ved et Avec-selvskap med dans og live-musikk. UKEballet og Ballsøndagen, utgjør UKEballhelgen på Blindern.
Hennes Høyhet Kalliopes Orden
«Hennes Høyhet Kalliopes Orden» er en ordensutnevnelse som belønner funksjonærenes frivillige innsats for studentfestivalen. Kalliope (gresk:. hun med den vakre stemmen) er i gresk mytologi den episke dikterkunstens gudinne, og er altså en referanse til UKAs revytradisjon. Ordenen er meget egalitær, da både revyens stjerneskuespiller, garderobevakten, UKEstyremedlemmet og ølbæreren i kjelleren får samme medalje for sin debutantjobb. Deretter oppgraderes medaljen hver gang den dekorerte bidrar i en ny UKE. Ordenspromosjonen finner sted i forkant av UKEballet i mars, og utdelingen gjennomføres av Hans/Hennes Exellence Stormesteren, assistert av Herold og Putebærer. Ordenen har seks grader:
Per i dag er det rundt 15 gamle beboere (GBere) som innehar 6. grad. De få som har bidratt mer enn 6 ganger, får ingen ytterligere utmerkelse av H.H. Kalliope.
1931–1939
Den første Blindernrevyen var et resultat av at Blindern Studenterhjems egen idrettsforening, IFBS, ønsket å samle inn kapital til å anskaffe en hytte i Marka. Ett år etter stiftelsen ble den første revypremieren avholdt 24. september 1932.
1950–1961
Blindern Studenterhjem var okkupert av tyske soldater i perioden 1942–1945. Revytradisjonen ble gjenopptatt i 1950. Under formelle arrangementer på studenterhjemmet synges fremdeles revysangen fra 1950, «Kjære Universitas», som ble skrevet som en satirisk reaksjon på studentavisas påstander om det snobbete miljøet. Sangen inneholder strofer som:
Nei, Blindern er’kke stedet nå, som våre fedre bodde på. Snart er det blitt en allmenn skikk, å bruke trikk. På veggen har vi Munch og no’,men vi ha’kke Michelangelo. Det viser jo at vi kan bo, som andre folk.
1961–2003
På begynnelsen av 1970-tallet ble det satt spørsmål ved Brukets eksistens som rent “guttehjem”, og i 1976 kunne endelig den første “Blindernpige” flytte inn på Studenterhjemmet. I 1977 var kvinnelige studenter for første gang med som revyskuespillere. I 1981 fikk revystyret sine første kvinnelige medlemmer, med Birgit Løyland og Mette Mogstad i rollene som revysjefer.
Sofienberg videregående skole
Sofienberg videregående skole var en videregående skole på Sofienberg i Oslo, etablert som Sofienberg gymnas på 1960-tallet, i bygningene til Sofienberg skole fra 1883. Skolen hadde adresse Trondheimsveien 48 ved østgrensa til Sofienbergparken frem til sommeren 2013. Fra 1971 til 2013 var Fagskolen i Oslo delvis samlokalisert og delvis underlagt Sofienberg vgs. Den videregående skolen ble lagt ned i 2014, og tilbudene flyttet til den nye Hersleb videregående skole på Tøyen.
Utdanningstilbudet til den videregående skolen var allmennfaglige gymnasfag før de yrkesfaglige tilbudene tok over. Da hadde skolen helse- og oppvekstfag, med yrkesveiene helseservice og apotektekniker. I tillegg hadde skolen en grunnskoleavdeling med opplæring for minoritetsspråklige elever fra 16–20 år med kort botid i landet.
Historie og bygninger
I 1883 ble Sofienberg allmueskole bygget under samme lest som Gamlebyen skole og Tøyen skole, alle tegnet av arkitekt Nestor Georgius Thomassen. Dette eldste bygget ligger mot hjørnet av Sofienberggata. Til skolen ble det satt opp en rektorbolig. Allmueskolen endret navn til folkeskole og hadde på det meste et elevtall på nærmere 1700 i 1910. Mot hjørnet av Helgesens gate ble det i 1912 satt opp et nytt skolebygg, tegnet av arkitekt Bredo Berntsen. Skolen ble Oslos første med sentralfyring og teknisk ventilasjon.
På 1960-tallet ble folkeskolen lagt ned og Sofienberg gymnas ble etablert i de samme byggene. Skolens russemerke var en sittende gris, sammen satt av en stor S og en stor G. Fra 1971 ble skolen tilført tilbud innen yrkesfaglig utdanning under navnet Sofienberg videregående skole og de to tekniske skolene, Oslo elementærtekniske skole og Oslo tekniske fagskole ble samlet under felles ledelse. I 1971 fikk skolen også nytt tilbygg. På 1980-tallet endret fagskolen navn til Sofienberg tekniske fagskole. Skolene var fortsatt under felles ledelse frem til 2007 da fagskolen fikk navnet Fagskolen i Oslo, og egen rektor og ledergruppe.
Høsten 2013 ble tilbudene ved Sofienberg midlertidig flyttet til byggene til tidligere Bredtvet videregående skole. I Trondheimsveien 48 ble det fra høsten 2014 etablert ny 8-10 skole (ungdomsskole) under navnet Sofienberg skole. Den nye skolen Hersleb videregående skole tok over tilbudene til Sofienberg i lokalene til den nedlagte Hersleb skole. Den nye videregående skolen stod klar og rehabilitert til skolestart høsten 2014. Fagskolen i Oslo flyttet til nye lokaler ved Kuben yrkesarena på Økern i 2013. Den tidligere rektorboligen er bygget om til barnehage.
Helsingborg sentralstasjon
Helsingborg sentralstasjon, også Knutpunkten, er en kommunikasjonsterminal i Helsingborg kommune i Sverige for tog, ferger og busser.
Huang Yi-hua
Huang Yi-hua (tradisjonell kinesisk: 黃怡樺; forenklet kinesisk: 黄怡桦; født 20. juli 1984 fra Tainan på Taiwan) er en taiwansk bordtennisspiller. Hun deltok i sommer-OL i 2004, 2008, 2012 og 2016.
Helsingborg sentralstasjon
Terminalen betjenes av fergetrafikk til Helsingør, fjerntog til Göteborg og København og av regional- og lokaltrafikk. Den benyttes av rundt 45 000 trafikanter/dag.
Oscar II Land
Oscar II Land er et landområde på Spitsbergen på Svalbard. Det avgrenses av Isfjorden i sør, Forlandsundet i vest, Kongsfjorden i nord og Nordfjorden i øst.
Området er isdekket med mye isbreer, og lite innskåret av fjorder. St. Jonsfjorden på vestkysten er den største ved siden av Kongsfjorden. Høydene når opp i 997 moh. i sør og 1 263 meter lengst nord ved overgangen til James I Land.
Lengst nord, på sørbredden av Kongsfjorden (Kings Bay), ligger tettstedet og forskningsmiljøet Ny-Ålesund.
Natur og landformer
Kystområdet langs Isfjorden og dens sidefjorder ligger i Nordre Isfjorden nasjonalpark. Området er kupert og preget av en stor mengde isbreer som gjør landskapet ufremkommelig. De mange fjordene i vest og sør skjærer godt inn i landet. Det er tre større rein-stammer i området – på Brøggerhalvøya ved Ny-Ålesund, på Daudmannsflya i sørvest, og på Bohemanflya i sørøst. Langs vestkysten er det viktige habitater for hvalross, og sjøen har både hvithval og vågehval. Derimot er området relativt sett lite brukt av isbjørn. Det er et stort fuglefjell med godt over 10 000 hekkende individer, på Alkhornet ved innløpet av Trygghamna-fjorden helt i sør ved utløpet av Isfjorden. Mindre fuglefjell omfatter seks rundt kysten av Kvadekuhen, samt inne i Kongsfjorden de små Lovénøyane med Kongsfjorden fuglereservat, videre fire ved St Jonsfjorden (Bjørneskanka, Hermansenøya fuglereservat, Ankerfjella og Hamnetangen), og tre inne i Isfjorden (Boheman fuglereservat, Mediumfjellet og Triryggtoppen).
Området utgjør geologisk den sørlige del av Det nordvestlige terreng, et kaledonsk foldeområde fra kambrosilursk tid. Underlaget er klassisk prekambrisk gneis og migmatitt. Men over dette er det gjennomskjærende, riftdal-pregede ganger av diabas fra tiden like før kambrium. Ved St. Jonsfjorden finnes rester av havbunnsskorpe og subduksjons-materiale som eklogitt, serpentinitt og blåskifer, som er dannet inntil 80 km nede i jordskorpa og siden bragt oppover gjennom heving nedenfra og erosjon ovenfra. Ved St Jonsfjorden har det også vært drevet prøvedrift etter gull.
Enda lengre sør finner vi mye like strukturer som man finner i det sørvestlige terrenget sør for Isfjorden, med skifer, sandstein, kalkstein og tillitt. Hele den vestligste kystsonen er derimot sterkt preget av en svært sen fjellkjededannelse i kvartær, for 40 millioner år siden.
Gjennom området skjærer en karbon-struktur inn fra Dicksonfjorden i sørøst og gjennom landet til Kongsfjorden i vest. I denne strukturen er det kull som har vært utnyttet i Ny-Ålesund, og forøvrig også mye lengre sørøst i Pyramiden (Dickson Land).
Den sørøstre, smale kystsonen av Oscar II Land tilhører Spitsbergens sentrale tertiære basseng, som har nyere sedimentære avsetninger fra kritt, tertiær og kvartær. Grensen går gjennom Isfjorden-Ymerbukta-forkastningssonen, og eldre tiders nedsynking av det tertiære bassenget ses ved at grenseflatene fra karbon og perm er vridd 90° med blottsilt stratigrafi i forkastningen fra Ymerbukta via Borebukta til Nordfjorden, akkurat som i Grønfjorden lengre sør. De østlige tertiære avsetningene er lett gjenkjennelige både i terrenget og på kartet - der de flate, horisontalt stilte slettelandskapene Erdmannflya og Bohemanflya stikker ut i Isfjorden.
Bosetninger og historie
Oscar II Land har fast, helårs bosetning i forskningsbyen Ny-Ålesund, helt i nord på Brøggerhalvøya. På sørkysten av halvøya er det rester av 1600-tallets hvalfangst i Engelskbukta. Også på Daudmannsflya gikk hvalfangere i eldre tider i land like sør for Hamnetangen. Helt i sør har Trygghamna blitt brukt som ankringssted i århundrer, både av tidligere hvalfangere og av russiske og norske fangstmenn helt til det 20. århundre.
Navn
Landområdet er oppkalt etter Oscar II, konge av Norge og Sverige 1872-1905 og konge av Sverige 1905-07.
Koplingsskjema
Koblingsskjema er et slags kart over elektriske koblinger som viser hvordan de forskjellige elektriske komponentene er koblet sammen. I elektronikkens barndom var dette en måte for selvbyggere til å kunne bygge og vedlikeholde egne apparater.
Buritis (Minas Gerais)
Buritis er en kommune i delstaten Minas Gerais i sørøstregionen av Brasil.
Dong’an
Dong'an kan være:
Xingren
Xingren (kinesisk: 兴仁县; pinyin: Xīngrén Xiàn) er et fylke i provinsen Guizhou i Folkerepublikken Kina. Det er understilt det autonome prefektur Qianxinan.
I 1999 var folketallet på 427,417 innbyggere.
Kulturminner
Jiaolegravene (Jiaole muqun, 交乐墓群) fra Handynastiets tid ble i 2006 oppført på Folkerepublikken Kinas liste over kulturminner.
Hjärtats rytm
Hjärtats rytm er et musikkalbum med Tomas Ledin, utgitt i 1973. Dette er hans første plateutgivelse som er på svensk. Albumet ble utgitt på nytt i 1991.
Gårdstånga
Gårdstånga er et tettsted i Eslöv kommune i Skåne län i Sverige. I 2010 hadde tettstedet 343 innbyggere.
Melek Hu
Melek Hu (opprinnelig Hou Mei Ling, født 27. januar 1989 i provinsen Liaoning i Folkerepublikken Kina) er en kinesiskfødt tyrkisk bordtennisspiller. Hun representerte Tyrkia i sommer-OL i 2008, 2012 og 2016.
Eucharassus
Eucharassus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, lange og spinkle, svarte eller brunlige trebukker, gjerne med rødlige tegninger. Antennene er ganske tynne, varierende i lengde fra en god del kortere til betydelig lengre enn kroppen. Pronotum er mer eller mindre tønneformet, oftest tydelig lengre enn bredt. Dekkvingene er parallellsidige, rundede i spissen.
Utbredelse
Slekten er utbredt i Mellom-Amerika og det nordligste Sør-Amerika, fra Guatemala i nord til Venezuela i sør.
Sulfidmineraler
Sulfidmineraler er mineraler der et metall er bundet til svovel. Mange av sulfidene er viktige ertsmineraler, og har vært brutt og smelta i Norge gjennom århundrer. De viktigste er svovelkis, kopperkis, magnetkis, sinkblende, molybdenglans og blyglans.
Sulfidene er tunge og bløte mineraler, og de er ugjennomsiktige og skinnende.
Godfred av Bouillon
Godfred av Bouillon (født ca. 1060 i Boulogne-sur-Mer, død 18. juli 1100 i Jerusalem) var en middelaldersk ridder og en av lederne i det første korstog fra 1096 frem til han døde. Han var lensherre til Bouillon fra 1076 og hertug av Basse-Lotharingie (Nedre Lorraine) fra 1087. Etter Jerusalems fall i 1099 ble Godfred den første herskeren av kongedømmet Jerusalem, men tok tittelen Advocatus Sancti Sepulchri («beskytter av Den hellige gravs kirke») og ble kronet som hersker over Jerusalem i Fødselskirken i Betlehem.
Tidlig liv
Godfred av Bouillon ble født omkring 1060, enten i Boulogne-sur-Mer i Frankrike, eller i borgen Baisy i den nåværende provinsen Waals-Brabant i Belgia. På Godfreds tid var dette området en del av det tysk-romerske riket. Godfred var den andre sønnen til grev Eustache II av Boulogne og Ida av Lorraine. Siden han var en yngre sønn, hadde han færre muligheter enn sin eldre bror og så ut til å være forutbestemt til å bli enda en ubetydelig ridder i tjeneste hos en rik adelsmann. Men hans onkel på morsiden, hertug Godefroid III «le Bossu» (den pukkelryggede) av Nedre Lorraine, døde barnløs og hadde utpekt Godfred som arving til sitt hertugdømme Nedre Lorraine. Hertugdømmet var viktig på denne tiden, siden det fungerte som buffersone mellom kongedømmet Frankrike og de tyske landene.
Samtidig slet Godfred med å holde kontroll over de landene som Henrik ikke hadde greid å ta fra ham. Markgrevinne Mathilda av Toscana, La Gran Contessa, den fraskilte konen til hans onkel, mente at disse landene skulle være hennes. En annen fiende utenfor familien forsøkte å ta andre deler av landet hans. Godfreds brødre, Eustache og Balduin, kom begge til hans unnsetning. Etter lange stridigheter, og etter å ha vist at han var en lojal undersått for Henrik, fikk Godfred endelig tilbake sitt hertugdømme Nedre Lorraine i 1087. Men Godfred ville likevel aldri hatt så mye makt i det tyske kongedømmet, eller noe annet sted i Europa, dersom det ikke hadde vært for korstoget.
Det første korstog
Urban II, den nye paven, kalte i 1095 til et korstog for å frigjøre Jerusalem fra muslimske styrker og for å hjelpe Østromerriket. Godfred tok opp lån på det meste av sine landområder, eller solgte dem til fyrstbiskopen av Liège og fyrstbiskopen av Verdun. Med disse pengene samlet han tusenvis av riddere til å kjempe i Det hellige land. Hans eldre bror, Eustache, og hans yngre bror, Baudouin, som ikke hadde land i Europa, sluttet seg til ham. Han var ikke den eneste betydelige adelsmannen som samlet en slik hær. Raymond IV de Toulouse, skapte den største hæren. Raymond var med sine 55 år den eldste og kanskje den mest kjente av adelsmennene i korstoget. På grunn av sin alder og berømmelse forventet Raymond å bli leder for hele korstoget. Adhemar, den pavelige legaten og biskop av Le Puy, reiste sammen med ham. Der var også den intense Bohemond, en normannisk ridder som hadde dannet et lite kongedømme i det sørlige Italia, og en fjerde gruppe under Robert av Flandern.
Hver av disse hærene reiste hver for seg, noen dro sørøstover i Europa gjennom Ungarn og andre seilte sjøveien over Adriaterhavet fra det sørlige Italia. Godfred dro avsted i august 1096 sammen med sine brødre i spissen for en hær fra Lorraine (noen sier at den bestod av 40 000 menn) langs «Karl den stores vei», som det ser ut til at Urban II kalte den (ifølge krønikeforfatteren Robert Munken), veien til Jerusalem. Etter noen vanskeligheter i Ungarn, hvor han ikke klarte å hindre sine menn fra å plyndre medkristne, kom han frem til Konstantinopel, hovedstad i Østromerriket, i november. Paven hadde kalt til korstoget for å hjelpe den bysantinske keiseren Alexios I Komnenos med å bekjempe islamske tyrkere som invaderte riket hans fra Sentral-Asia og Persia.
Godfred fortsatte å spille en mindre, men viktig, rolle i slagene mot muslimene frem til korsfarerne endelig nådde Jerusalem i 1099. Før denne tiden hjalp han til med å unnsette de fremste linjene i slaget ved Dorylaion etter at de ble låst fast av seldsjukkene under Kilij Arslan I, sammen med de andre korsfarerprinsene i hovedstyrken. De plyndret seldsjukkleiren etter dette. Godfred deltok i erobringen av Antiokia som falt i juni 1099 etter lange og bitre kamper. Under beleiringen følte noen av korsfarerne at kampen var håpløs og forlot korstoget for å dra tilbake til Europa. Alexios I hørte om den desperate situasjonen og tenkte at Antiokia var tapt, derfor kom han ikke korsfarerne til hjelp slik han hadde lovet. Da korsfarerne ebdelig tok byen, bestemte de seg for at deres eder til Alexios I ikke lenger gjaldt. Bohemond, den første som gikk inn i byen, krevde byttet til seg selv. En muslimsk styrke under Kerboga fra byen Mosul, ankom og kjempet mot korsfarerne, men de kristne beseiret til slutt disse tyrkiske islamske styrkene.
Etter denne seieren var korsfarerne delt i hva de nå skulle gjøre. Biskopen av Le Puy døde i Antiokia. Bohemond bestemte seg for å bli værende for å sikre sitt nye fyrstedømme, og Godfreds yngre bror, Baudouin, bestemte seg også for å bli værende i nord i korsfarerstaten han etablerte i Edessa. De fleste av fotsoldatene ønsket å fortsette sørover til Jerusalem, men Raymond IV av Toulouse som på dette tidspunktet var den mektigste av prinsene og hadde tatt andre (som Tancred) i sin tjeneste, nølte med å fortsette marsjen. Etter måneder med venting, tvang menigmann ham til å marsjere mot Jerusalem, og Godfred sluttet seg raskt til ham. Korsfarerne stod overfor en ny fiende da de dro sørover inn i Palestina. Det var ikke lenger seldsjukkene som var herskere i områdene de dro gjennom. Nå måtte den kristne hæren ta seg av hærene til de nordafrikaneske muslimene kalt fatimidene som hadde adoptert navnet fra herskerfamilien i Kairo i Egypt. Fatimidene hadde tatt Jerusalem i august 1098. Korsfarerne måtte kjempe mot dem om deres endelige bytte i det første korstog i beleiringen av Jerusalem.
Det var i Jerusalem at legenden om Godfred av Bouillon ble født. Hæren nådde byen i juni 1099 og bygget trestiger for å klatre over murene. Hovedangrepet fant sted den 14. juli|14. og 15. juli 1099. Godfred og noen av hans riddere var de første som ko mseg over murene og inn i byen. Det var slutten på tre års kamper for korsfarerne, men de hadde endelig gjort det som de dro ut for å gjøre i 1096, å erobre Det hellige land og, spesifikt, byen Jerusalem og dens hellige steder som Den hellige gravs kirke, graven til Jesus Kristus.
Da byen var erobret, måtte det settes opp en form for styring. 22. juli ble det holdt et rådsmøte i Den hellige gravs kirke. Raimond av Toulouse nektet først å bli konge, kanskje for å vise sin fromhet, men antagelig i håp om at andre adelsmenn ville insistere på valget av ham uansett. Godfred hadde blitt den mest populære av de to etter Raymonds handlinger i beleiringen av Antiokia, skadet ikke sin egen fromhet ved å akseptere stillingen som sekulær leder, men med en ukjent eller dårlig definert tittel. Raymond ble rasende på denne utviklingen og tok hæren sin ut på landsbygda.
Kongedømmet Jerusalem
Det var kanskje på grunn av kontroversen rundt Tancreds erobring av Betlehem at Godfred nektet å bli kronet konge i byen hvor Jesus Kristus døde. Det egentlige innholdet og betydningen av tittelen hans er derfor kontroversiell. Det er utbredt hedvet at han tok tittelen Advocatus Sancti Sepulchri («advokat» eller «forsvarer» av den hellige grav), men denne tittelen ble bare brukt i et brev som ikke var skrevet av Godfred. I stedet ser det heller ut som om Godfred selv brukte begrepet princeps, eller rett og slett beholdt sin tittel dux hjemmefra Neder Lorraine. Robert Munken er den eneste krønikeforfatteren i korstoget som skrev at Godfred tok tittelen «konge». Under hans korte styre måtte Godfred forsvare sitt nye kongedømme mot fatimidene fra Egypt som ble beseiret i slaget ved Ashkelon i august. Han møtte også motstand fra Dagobert av Pisa, den patriarken i Jerusalem, som var alliert med Tancred. Godfreds forsøk på å forhindre Raimond av Toulouse fra å sikre byen for seg selv betydde at byen forble i muslimske hender, men latinerne var nær å erobre Ashkelon. Denne byen skulle bli en torn i det nye kongedømmets side i mange år fremover.
Godfred klarte ikke å utvide sine nye territorier i 1100 gjennom erobringer. Men hans imponerende seier i 1099 og det etterfølgende felttoget i 1100 betydde at han klarte å tvinge Akko, Ashkelon, Arsuf, Jaffa og Caesarea til å bli skatteytere. Striden med Dagobert fortsatte imens, men grunnene til deres konflikt er vanskelig å spore. Dagobert kan ha sett for seg å forvandle Jerusalem til et len under paven, men hans intensjoner er ikke sikre. Mye av beviset for dette kommer fra William av Tyr, og hans beretninger av hendelsene er problematiske. Det er bare William som forteller oss at Dagobert tvang Godfred til å gi fra seg Jerusalem og Jaffa, mens andre forfattere som Albert av Aachen og Ralf av Caen antyder at både Dagobert og Tancred sverget en ed til Godfred om å kun akseptere en av hans brødre eller slektninger som hans etterfølger. Uansett hva Dagoberts planer var, skulle de ikke ende i noe. Han var til stede i Haifa på tidspunktet da Godfred døde, og han kunne ikke gjøre noe for å forhindre at Godfreds tilhengere tok Jerusalem og krevde at Godfreds bror Baldwin skulle etterfølge ham. Dagobert ble etterpå tvunget til å krone Baldwin som den første latinske kongen av Jerusalem den 25. desember 1100.
Død
«Mens han beleiret byen Akko, ble Godfred, hersker i Jerusalem, truffet av en pil som drepte ham,» skriver den arabiske krønikeforfatteren Ibn al-Qalanisi. Kristne krønikeforfattere nevner ikke dette. I stedet skriver Albert av Aix og Ekkehard av Aura at Godfred pådro seg en sykdom i Caesarea i juni 1100. Det ble senere antatt at emiren av Caesarea hadde forgiftet ham, men der ser ikke ut til å være grunnlag for dette ryktet. William av Tyr nevner det ikke. Det er også sagt at han døde etter å ha spist et forgiftet eple. Uansett døde han i Jerusalem etter et lengre sykeleie.
Knivhuggarrock
Knivhuggarrock er et musikkalbum med Tomas Ledin, utgitt i 1975. Albumet ble utgitt på nytt i 1991.
Bruchidius
Bruchidius tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Systematisk inndeling med europeiske arter
Oversikten har med europeiske arter.
Buritizeiro
Buritizeiro er en kommune i delstaten Minas Gerais i sørøstregionen av Brasil.
Don Pasquale
Don Pasquale er en italiensk opera i tre akter med musikk av Gaetano Donizetti. Librettoen er av komponisten og Giovanni Ruffini som bygger på librettoen til Ser Marc'Antonio av Angelo Anelli.
Historie
Operaen hadde urpremiere på Théâtre-Italien i Paris 3. januar 1843.
Handling
Operaen utspiller seg i Roma på 1700-tallet.
Arkitektur i København
Arkitekturen i København har god balanse mellom gammel og nytt og store deler av Indre by fremstår som velbevart selv om mange av de berømte tårn og spir er av nyere dato. Dette til tross for bybrannene i 1728 og 1795 og bombardementet i 1807. Mesteparten av bygningsmassen fra middelalderen er forsvunnet som følge av brannene og det er derfor den eneste epoken som er dårlig representert.
København er preget av punktvise fornyelser av bygningsmassen fremfor voldsomme ryddinger av større kvarterer. Samtidig har økonomien ofte lagt bånd på de mest ambisiøse prosjektene, noe som har medført løsninger som for eksempel ved Statens Museum for Kunst og Den Sorte Diamant. Store deler av Indre by, Christianshavn og Frederiksstaden er underlagt fredningsbestemmelser.
I gode tider har det blitt revet ned, mens perioder med stagnasjon har resultert i større gjenbruk av bygninger. Byggefeberen var særlig markant etter vollenes fall i 1850– og 1860–årene, i 1880 og 1900–årene, i etterkrigstidens 1950 og 1960–årene og senest i 1990–årene og på 2000–tallet. I sistnevnte periode har flere gamle industrianlegg blitt omdannet til luksusboliger med arkitektur av verdensklasse.
I 2008 vedtok Københavns borgerrepresentasjon at Indre by skal være uten høyhus.
Middelalderen
De store bybrannene og bombardementene i de seneste århundrene har medført at ganske få svært gamle bygninger står igjen i den eldste delen av byen. De eldste boligeiendommene i Indre by er høyst 370 år gamle og blant annet Vor Frue kirkes storslåtte gotiske klokketårn gikk tapt i brannen i 1728. Sankt Petri kirke fremstår som den eneste kirken i Indre by som stort sett er bevart fra middelalderen, dvs. 1400–tallet. Tårnet er fra 1500-tallet, mens det spesielle rokokkospiret først ble reist i 1757. Tårnet på Nikolaj kirke er fra 1591, men det nåværende spiret fra 1910 er en rekonstruksjon av det opprinnelige fra 1669.
Konsistoriehuset fra ca. 1420 var en del av Roskildebiskopens bolig og er en annen bevart bygning fra perioden.
1600– og 1700–tallet
Av alle kongens mange praktfulle bygninger fremstår Børsen fra 1619-25 i nederlandsk renessanse som et enestående byggverk i europeisk arkitektur med sine ni gavler, børsrampen og det berømte dragespiret.
I andre halvdel av århundret skjedde det ikke stort. Krigene med Sverige gikk hardt utover byen og blant de få fornyelsene som ble foretatt, var at Kastellet ble anlagt i 1661–65 ved Henrik Ruse. Frederik III hadde planer om å reise et slott ved Kastellet, men det ble til Sophie Amalienborg som senere måtte vike plassen. Under etterfølgeren Christian V ble Nyhavn gravd ut, Kongens Nytorv anlagt og Charlottenborg ble oppført i tidsrommet 1672–83. Disse byggverkene vitner om en endret smak i retning av nederlandsk barokk, men først med Frederik IV slo barokkstilen for alvor igjennom med Frederiksberg slott og Den røde bygning for Danske Kancelli ved siden av kongeslottet. Etter brannen i 1728 ble borgerhusene bygget opp igjen etter J.C. Kriegers tegninger. Det ga seg utslag i de såkalte «ildebrandshuse» med gavlkvister og kraftige farver, som for eksempel på Gråbrødretorv 1-5. 1700-tallet ble et stort arkitektonisk århundre for byen. Det gamle Københavns slott ble revet ned av den byggelystne Christian VI og han oppførte det første Christiansborg slott. Slottet brant i 1794, men Ridebaneanlegget med Marmorbroen stammer fra det første Christiansborg og er tegnet av Nicolai Eigtved i wienerbarokk og fransk rokokko.
Eigtved var også arkitekten bak den nye bydelen Frederiksstaden i rokokko. Bydelen ble anlagt etter initiativ av Frederik V i 1749. Sentralt i bydelen er en stor åttekantet plass, Amalienborg Slotsplads, flankert av fire adelspaléene oppført i 1750-årene. Anlegget regnes for et hovedverk innenfor såvel dansk som europeisk bygningskunst. Bygningene omkranser billedhuggeren J.F.J. Salys mesterverk: Rytterstatuen av Frederik V. På tvers av slottsplassen løper bydelens ene hovedakse. Denne har sitt utspring i Marmorkirken som ble påbegynt i 1754 av Nicolas-Henri Jardin og ferdigstilt i 1894 av Ferdinand Meldahl i en stiletterligning av italiensk barokk. Kuppelkirken betraktes som en vellykket avslutning på Frederiksstaden. I motsatt ende av aksen, som opprinnelig ble avsluttet av rytterstatuen, ligger Amaliehaven fra 1983 ut til havnen og i 2004 ble aksen forlenget med Henning Larsens operahus.
Etter Eigtveds død skiftet moten i retning av Louis-seize-stil og klassisisme. C.F. Harsdorff tegnet sitt elegante hus med pilastre på Kongens Nytorv, som ble en modell for andre arkitekter i tiden som fulgte. Etter bybrannen i 1795 og engelskmennenes bombardement i 1807 skulle store deler av byen gjenreises og Harsdorffs elever utførte denne oppgaven i hans fotspor. Det ble til sparsomt dekorerte forfinede hus; ofte med avskårne hjørner. Det meste av Indre by preges av denne borgerlige, upretentiøse arkitekturen.
1800–tallet
1800-tallets store arkitekt C.F. Hansen tegnet Domhuset (1815), opprinnelig kombinert med Københavns femte rådhus, og Københavns domkirke Vor Frue kirke i ren klassisisme med henholdsvis dorisk og jonisk tempelportal.
Jamaicansk mesterskap i friidrett 2018
Jamaicansk mesterskap i friidrett 2018 ble arrangert fra 21. til 24. juni 2018.
Arkitektur i København
1800–tallet
Også etter sin død i 1845 hadde C.F. Hansen stor innflytelse på datidens arkitektursyn og klassisismen ble knesatt som ideal inntil historismens arkitekter gjorde opp med dette synet. Hansens svigersønn, G.F. Hetsch, ble toneangivende i senklassisismen. På slutten av århundret ble klassisismen dermed avløst av historismen. I denne perioden sto Vilhelm Dahlerup for noen av byens fineste og mest folkekjære bygninger, fra offisielle byggverk som Det Kongelige Teater og det monumentale Statens Museum for Kunst inspirert av italiensk renessanse og til små verk som Søpavillonen og Pantomimeteatret i Tivoli.
Jamaicansk mesterskap i friidrett 2018
Herrer
*) Louis Gordon rev tre ganger på 2,05.
Arkitektur i København
1800–tallet
Vollenes fall på midten av 1850–tallet ble startskuddet på en tid hvor nye kvarterer skjøt opp i rekordfart. I brokvarterene og på Gammelholm vokste det frem klare forskjeller på de dekorerete fasadene ut mot gaten og de mørke bakgårdene med sine små leiligheter. I 1867-1871 ble de første byggeforeningshusene bygget på Sverrigsgade på Amager. Byggeforeningshusene var et utslag av et ønske om å forbedre vilkårene for arbeiderklassen. Inntil rundt år 1900 ble det bygget byggeforeningshus flere steder, bl.a. ved Sortedamssø (Kartoffelrækkerne), ved Svanemøllen (Strandvejskvarteret) og ved Valby Station (Lyset). Lægeforeningens boliger i Brumleby var en del av den sosiale boligbyggingen og sto ferdig på begynnelsen av 1870-tallet.
Herman Bangs roman Stuk skildrer livet i de glade 1880–årene og parodierer byggematadoren Hellig-Hansen, som har skapt store deler av det København, som man kjenner i dag, bl.a. kvarteret ved Israels Plads med sine utsmykkede fasader.
Byen vokste og dette ga et øket behov for nye skoler, vannverk kirker etc. Byens første vannverk fra 1859 kan fremdeles sees ved Vesterport stasjon, og den første kirken utenfor vollene var Skt. Johannes kirke på Nørrebro fra 1862.
Arkitekt Ferdinand Meldahl hadde meget stor innflytelse på arkitektur og kunst i andre halvdel av 1800-tallet og hans mest kjente verk er ferdigstillelsen av Marmorkirken i som han arbeidet med i tidsrommet 1876–1894. Fra 1860 fungerte han som kongelig bygningsinspektør og fra 1866 og 27 år fremover satt han i Københavns borgerrepresentasjon.
I 1886 fikk byen Ludvig Fenger som stadsarkitekt. Han fikk monopol på kommunens oppgaver og skulle sikre kvaliteten på de offentlige bygningene. I realiteten ble mange oppgaver allikevel overdratt til andre, bl.a. fikk Thorvald Jørgensen mange kirkeoppgaver. Byens største oppgave, det nye København rådhus, gikk heller ikke til Fenger, men til Martin Nyrop.
1900–tallet
Det tyvende århundre startet med byggingen av byens sjette rådhus, Martin Nyrops hovedverk og den nasjonalromantiske bygningskunstens gjennombrudd, København rådhus fra 1905. I 1911 fikk byen enda en stor bygning i samme stil: Københavns hovedbanegård tegnet av Heinrich Wenck.
Jugendstilen var sjelden i Danmark, men ved Rådhuset ligger Anton Rosens Palace Hotel fra 1910.
Politigården fra 1924 av Hack Kampmann m.fl. er det mest fremstående eksempel på den strenge nyklassisismen som preget Norden i 1920–årene.
Grundtvigs kirke fra 1940 på Bjerget i Bispebjerg, tegnet av arkitekt P.V. Jensen Klint og oppført i ekspresjonistisk nasjonalromantikk med gotiske trekk. Den er utelukkende bygget i gul mursten som landets seneste store kirke – kirkerommet er Danmarks største.
En av 1900–tallets største arkitekter Arne Jacobsen introduserte modernismen i Danmark med Bellevue Teatret og boligbebyggelsen Bellavista nord for København. Selve byen har han preget med tre bygninger: Stellings Hus på Gammeltorv, Royal Hotel, hvor han sto for hotellets totaldesign inkl. møbler, bestikk og farvesetning og Nationalbanken fra 1978. Akkurat som Politigården fremstår den fra utsiden som svært lukket og avvisende, men innenfor inneholder den gårdhaver. Disse tre bygningsverkene går for å være hovedverker i dansk modernistisk arkitektur.
Kommunens fremsynte planlegging utkrystalliserte seg i 1930–, 40– og 50–årene i bebyggelsen av Nordvestkvarteret og Bispebjerg, Sundbyene og det tidligere banegårdsterrenget ved Vesterport.
Etterkrigstidens planlegging av hovedstadsområdet ble støttet av Fingerplanen fra 1947. Fingerplanen fastslo at den bymessige fortettingen i fremtiden først og fremst skulle konsentreres i korridorer – fingre – langs S-banenettet og at mellomrommene skulle holdes av til grønne områder. Den stigende bilismen var med på å endre bybildet og i de første årene satset kommunen på å utvide gatene for å tilfredsstille trafikkstrømmen. Enkelte steder gikk man så langt at man hadde planer om å erstatte deler av byen med motorveier og kommersielle sentre, blant annet gjaldt det Vesterbro. På begynnelsen av 1970-tallet endret imidlertid kommunen syn og gikk over til en mer bevaringsverdig politikk.
1970 og 1980-årene var preget av internasjonal modularkitektur samt en byggeiver som hovedsakelig var konsentrert til forstadskommunene, oftest i form av elementbebyggelse i betong. I de sentrale delene av København var det i perioden mest fokus på bysaneringer og nedrivning av kummerlig bakgårdsbebyggelse i brokvarterene og enkelte deler av Nørrebro ble ryddet til fordel for erstatninger som vakte debatt.
Noen av unntakene var Tegnestuen Vandkunstens postmodernistiske boligbebyggelse fra slutten av 1980-årene med fantasifulle pastellfarvesammensetninger og Jørn Utzons elegante, hvite søylebårne Paustianhus fra 1987, som satte standard for arkitekturen langs Kalkbrænderiløbskajen i Nordhavnen.
I 1980-årene var byen på konkursens rand og dette ga seg utslag i gjenbruk. I begynnelsen av 90-årene ble byens plasser fredet av statsarkitekten og Sankt Hans Torv og Gammeltorv/Nytorv er i dag populære byrom.
Mot slutten av århundret blomstret arkitekturen. I første omgang i forbindelse med vellykkede tilbygg til eksisterende kulturinstitusjoner som Statens Museum for Kunst og Det Kongelige Biblioteks tilbygg, Den Sorte Diamant.
Etter år 2000
To av de største byggeprosjektene i begynnelsen av det nye årtusen var Operaen på Holmen fra 2004 som Henning Larsens tegnestue sto for, mens Lundgaard & Tranberg tegnet Skuespilhuset rett overfor ved Sankt Annæ Plads. Sistnevnte sto også bak det karakteristiske runde Tietgenkollegiet i Ørestad Nord.
Av nye store arkitekter kan nevnes Bjarke Ingels som har markert seg med bl.a. Københavns Havnebad på Islands Brygge samt de innovative boligbyggene VM Husene, VM Bjerget i Ørestad og 8TALLET.
Dorte Mandrup har gjort seg bemerket med en rekke ombygninger samt kultur- og institusjonsbygninger, som for eksempel Kvarterhuset i Holmbladsgade.
Høyhus og tårn
København har lenge vært en tett bebygget, men ikke særlig høy by. Dette skyldes bl.a. stor respekt for byens historiske tårn og svært strenge byggeregulativ. I de siste 100 år har den generelle maksimale bygningshøyden vært 6½ etasje eller ca. 25 meter. Dette har medført at de høyeste bygningene i indre by til nå er tårn og spir på København rådhus, Christiansborg og kirker, Vor Frelsers kirke samt Kunsthallen Nikolaj. På Amager skal det i tillegg tas høyde for innflyvingen til lufthavnen, noe som medfører at maksimal byggehøyde i Ørestad er ca. 85 meter
De katalanske landa
De katalanske landa (katalansk: Països Catalans) er en region som omfatter alle de katalansktalende områdene. Det fins ingen universell definisjon på De katalanske landa. Begrepet kan referere til områdene hvor katalansk tradisjonelt snakkes, eller til de politiske enhetene hvor katalansk har offisiell status, på tross av at disse enhetene omfatter områder hvor det ikke snakkes katalansk. Begrepet ble tatt i bruk sent på 1800-tallet.
Nasjonalisme
Mange katalanske nasjonalister krever selvstendighet for De katalanske landa. Noen ser på konseptet med De katalanske landa som en opposisjon til de sentraliserende spanske og franske nasjonale identitetene. Andre ser på det som et forsøk fra Catalonias side på å legge under seg Valencia, Balearene og Nord-Catalonia.
Kang Hee-chan
Kang Hee-chan (født 10. mai 1970), sørkoreansk bordtennisspiller som deltok i de olympiske leker 1992 i Barcelona og 1996 i Atlanta.
Hee-chan vant en olympisk bronsemedalje i bordtennis under Sommer-OL 1992 i Barcelona. Sammen med Lee Chul-seung kom han på delt tredjeplass i doubleturneringen for menn bak Lu Lin / Wang Tao fra Kina og Steffen Fetzner / Jörg Roßkopf fra Tyskland.
Potsdam Hauptbahnhof
Potsdam Hauptbahnhof er en regional- og S-Bahnstasjon i byen Potsdam i Brandenburg i Tyskland.
Frem til mai 2006 hadde stasjonen også fjerntrafikk, etter at Høyhastighetslinjen Berlin–Hannover ble tatt i bruk ble etterhvert all fjerntrafikk ført via denne bortsett fra nattoget Berlin–München.
Cytherelloidea praeauricula
Cytherelloidea praeauricula  er en art innenfor Cytherelloidea - som igjen er en av seks slekter i familien Cytherellidae - den eneste familie i ordenen Platycopida  av muslingkreps som er små krepsdyr. Denne slekten består av 43 arter, hvorav tre er utdødde.
Gaula
Gaula kan vise til:
Cytherelloidea praeauricula
De 6 slektene i hele Platycopida-gruppen har 21 + 43 kjente arter. Det har tidvis vært foreslått at gruppen inngår i ordenen Podocopida, men dette oppfattes (2013) snarere som en søsterorden.
Førstebetjent Banks
Førstebetjent Banks (orig: DCI Banks) er en britisk krim- og dramaserie som gikk på ITV fra 2010 til 2016. Serien var basert på romanfiguren «Alan Banks» skapt av Peter Robinson. Tittelrollen ble spilt av Stephen Tompkinson.
Cytherelloidea praeauricula
Nærmere taksonomisk plassering
Taksonomien av muslingkreps er omstridt og inneholder vanskelig systamiserte grupper. Skillet mellom gruppnene innenfor klassen muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life:
Dong’an (Yongzhou)
Dong'an (kinesisk: 东安县; pinyin: Dōng'ān Xiàn) er et fylke i provinsen Hunan i Folkerepublikken Kina. Det ligger i byprefekturet Yongzhou.
Dong’an (Mudanjiang)
Dong'an (kinesisk: 东安区; pinyin: Dōng'ān Qū) er et bydistrikt i provinsen Heilongjiang i Folkerepublikken Kina. Det ligger i byprefekturet Mudanjiang.
Stockamöllan
Stockamöllan er et tettsted i Eslöv kommune i Skåne län i Sverige. I 2010 hadde tettstedet 300 innbyggere.
Randstatene
Randstatene er en betegnelse for Russlands naboland, især Estland, Latvia og Litauen, altså de baltiske stater. Den var særlig i bruk fra disse landene vant selvstendighet i kjølvannet av den russiske revolusjon, og ble beliggende ved Sovjet-Russlands vestlige yttergrense, og i tiden fram til andre verdenskrig. Finland kan også inngå i betegnelsen. I videre forstand kan begrepet også omfatte andre av Russlands naboland, som Polen.
Dong’an (Mudanjiang)
Det har et areal på 566 km² og teller 190 000 innbyggere (2004).
Dong’an (Yongzhou)
I 1999 var folketallet på 576,669 innbyggere.
Dong’an (Mudanjiang)
Administrative enheter
Subdistrikter:
Callosobruchus
Callosobruchus er en slekt med biller som tilhører familiegruppen bladbiller (Chrysomelidae).
Dong’an (Yongzhou)
Kulturminner
Shude shanzhuang (树德山庄) – bostedet til Tang Shengzhi (1889–1970) – ble i 2006 oppført på Folkerepublikken Kinas liste over kulturminner).
Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Hurva
Hurva er et tettsted i Eslöv kommune i Skåne län i Sverige. I 2010 hadde tettstedet 350 innbyggere.
Callosobruchus
Callosobruchus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Hurva
Historie
Hurva ligger ved E22. Tidligere hadde stedet togtrafikk, da togene mellom Ystad og Eslöv passerte her. Jernbanen ble lagt ned i 1981. Hurva fikk elektrisk belysning i 1944 med 18 gatelykter. Hurva ble kjent over hele Sverige i 1952 i forbindelse med de såkalte Hurvadrapene.
Underworld (roman)
Underworld er en roman av den amerikanske forfatteren Don DeLillo. Romanen kom først ut i 1997 på Scribner forlag i New York, og kom ut første gang i Norge i 1999 på J. M. Stenersens forlag i Oslo. Den regnes som et postmoderne verk, og ble nominert til National Book Award. Boka var en bestseller og er kanskje det mest kjente verket av Don DeLillo.
Hurva
Historie
De siste årene har stedet fått økt innflytting av yngre familier.
Callosobruchus
Systematisk inndeling med europeiske arter
Oversikten har med europeiske arter.
Underworld (roman)
Handling
Romanen foregår i USA fra midten av 1950-årene og frem til 1990-årene, fortalt gjennom en rekke ulike narrative løp som møtes nå og da gjennom handlingen. Den mest sentrale skikkelsen er Nick Shay, en italienskættet mann som er svært merket av en hendelse knyttet til hans far i barndommen. Shay jobber i et firma som håndterer søppel, og avfall er et viktig underliggende tema gjennom mye av romanen. Underworld tar ellers opp religion, fattigdom, baseball, atomkraft, atomkrig, utroskap, sex, kunst, vold og den samfunnsmessige utviklingen i USA fra 1950-årene og fram til i dag.
Viggo Jarl
Viggo Jarl (født 28. november 1879, død 23. mars 1965) var en dansk billedhugger, og bror til maleren Axel Jarl og ingeniøren Carl Frederik Jarl (brødrene bar opprinnelig etternavnet Jørgensen). Han bosatte seg i Frankrike, men hadde flere store oppgaver i hjemlandet.
Viggo Jarl var elev av Kristian Zahrtmann, Anders Bundgaard og Stephan Sinding. Studerte senere ved bl.a. Acad. de France og École des Beaux Arts og Acad. de la Grande Chaumière, Paris.
Han mottok Eckersbergmedaljen i 1904 for De knækkede vinger.
USAs Grand Prix 2013
USAs Grand Prix 2013 (offisielt navn:2013 Formula 1 United States Grand Prix) var et Formel 1-løp som ble arrangert 17. november 2013 på Circuit of the Americas i Austin, Texas. Det var den attende runden av Formel 1-sesongen 2013 og 42. gang at USAs Grand Prix ble arrangert. Løpet ble vunnet av Red Bulls Sebastian Vettel, som tok sin åttende seier på rad denne sesongen, og med det slo han Michael Schumachers rekord fra 2004 med syv løpsseire på rad. De øvrige pallplassene ble tatt av Romain Grosjean i Lotus på andre og Vettels teamkollega Mark Webber på tredje.
Løpet
Noter til tabellene:
Stillingen i mesterskapene etter løpet
Førermesterskapet
Väggarp
Väggarp er et tettsted i Eslöv kommune i Skåne län i Sverige. I 2010 hadde tettstedet 211 innbyggere.
Cabeceira Grande
Cabeceira Grande er en kommune i delstaten Minas Gerais i sørøstregionen av Brasil.
Marokko under Sommer-OL 1996
Marokko under Sommer-OL 1996. Trettifire sportsutøvere fra Marokko deltok i sju sporter under Sommer-OL 1996 i Atlanta. Det var niende gangen Marokko deltok i et OL. De kom på 68.-plass med to bronsemedaljer. Friidrettsutøveren Khalid Skah var landets flaggbærer under åpningsseremonien.
Krisztina Tóth
Krisztina Tóth (født 29. mai 1974) er en ungarsk bordtennisspiller. Hun representerte Ungarn i sommer-OL i 1996, 2000, 2004, 2008 og 2012.
Worren
Worren er et etternavn. 295 personer heter Worren til etternavn i Norge (2015). Etternavnet kommer opprinnelig fra Voren gård på Sandsøya i Møre og Romsdal. Det har senere utviklet seg til Vorren, og til slutt Worren.
Prva HNL 2018–2019
Prva HNL 2018–2019, var den 28 sesongen av Prva HNL. Sesongen begynte 27 juli 2017 og ble avsluttet 26 mai 2018. Regjerende mestere Dinamo Zagreb forsvarte tittelen, og vant sitt 20 seriemesterskap.
Resultattabell
Hvert lag spiller hjemme-og-borte mot alle andre lag i ligaen to ganger, i totalt 36 kamper hver spilt.
Kvalifisering
På slutte av sesongen spiller niende plasserte Istra 1961 2 kamper mot Šibenik, andreplassen fra Druga HNL.
Kamp 2
Istra 1961 vant 3–1 sammenlagt og beholdt sin plass i Prva HNL 2019–2020; Šibenik spiller i Druga HNL 2019/20.
Cabo Verde
Cabo Verde er en kommune i delstaten Minas Gerais i sørøstregionen av Brasil.